Kustahimili Msituni

Kujifunza sisi ni nani katika Yesu Kristo

Mwongozo wa vbs

(Chuo cha bibilia cha likizo)

VBS mpya kutoka "Watoto ni wa muhimu"

TOVUTI:

www.ChildrenAreImportant.com/jungle/

Shukrani Kwa Wote katika timu ya "Watoto Ni wa muhimu"!

Wahariri: Kristina Krauss

Timu ya ubunifu: Dwight Krauss, Flor Boldo, Jennifer Sánchez Nieto, Julio Sánchez Nieto, Mike Kangas, Monserrat Duran Díaz, Suki Kangas, Verónica Toj, na Vickie Kangas.

Shukrani kwa Michael Kangas na Joshua Mendoza kwa kuandika nyimbo mpya za ajabu kwa ajili ya mpango huu wa VBS.

Timu ya Watafsiri:

Ali Atuha, Aline Xavier, Annupama Wankhede, Wachapishaji wa Aroma, Blessie Jetender, Blessy Jacob, Carla Mayumi, Daudi Raju, Efraimu Njuguna Mirobi, finny Yakobo, Yakobo Kuruvilla, Jetender Singh, Marcos Rocha, Mathew Das, Nassim Bougtaia, Paul Mwangi, Paul Septan, Rubina Rai, Sabrina Benny John, na SubtitleMe.

LeavesSmallKaribu Kwa VBS ya "Kustahimili Msituni"!

Chukua darubini na mfuko wako wa safari na kuabiri gari aina ya jeep, kwa sababu ni wakati wa VBS ya msituni! Dunia inayotuzunguka ni kama msitu, ambapo tunajifunza namna ya kustahimili ingawa wengine wanajaribu kututumia ili kujinufaisha, kutuibia, au kutupumbaza. Hata hivyo, tunaweza kuwa wajasiri wakati tunapogundua sini ni nani katika Yesu Kristo. "Basi na sisi pia, kwa kuwa tunazungukwa na wingu kubwa la mashahidi namna hii, na tuweke kando kila mzigo mzito, na dhambi ile ituzingayo kwa upesi; Na tupige mbio kwa saburi katika yale mashindano yaliyowekwa mbele yetu. "Waebrania 12: 1

Kama msitari wa mada yetu unavyosema, tunahamasishwa na wale waliotutangulia ili nasi tuwe na ujasiriwa kushinda hofu, dhambi, na mashambulizi ya aina yoyote. Katika VBS hii tutakwenda katika safari ya ndani msituni, na kutokea upande wa pili tukitambua kuwa sisi ni sehemu ya familia ya Mungu, tukiwa na ujasiri, wema, ridhia na nguvu!

Kama kawaida, unaweza kuwapanga wanafunzi kufanya shughuli zote kwa pamoja, au unaweza kuwagawanya katika makundi tofauti na kuwazungusha katika shughuli mbalimbali. Unaweza kutumia vitafunio vya kawaida, au mifano ya vitafunio iliyopendekezwa. Shughuli ya ufundi itafurahisha mno kwani watoto hupenda kutengeneza wanyama, na ihahusisha wanyama ambao wanafunzi walikutana nao mapema katika mchezo wa kuigiza wa "Safari za Bogli". Ili kufanya shughuli ya mapambo iwe ya kufurahisha zaidi, kila kituo kimepewa jina la kipekee. Somo la siku la Biblia lina michoro 5 ili wananafunzi waweze kuchora, na hasa watafurahia njia zilizofichwa katika msitu kwenye vitabu vyao! Mada haya ya msituni itafanya VBS iwe ya kufurahisha, ya kusisimua wakati wa kufanya mapambo, na rahisi kutekeleza mawazo tofauti ya ubunifu.

VBS ya "Kustahimili Msituni" inawasaidia wanafunzi kujifunza wao ni nani katika Kristo, bila kujali mashambulizi ya ulimwengu ulio karibu nao. Kutoka kwa Delilah, tutajifunza aina ya watu wanaojaribu kututumia ili kujinufaisha; kutoka kwa Akani, wale ambao hujaribu kutuibia; kutoka kwa Gehazi, wale ambao hujaribu kutunyanyasa; kutoka kwa Hamani, wale ambao hutushambulia; na kutoka kwa Goliathi, wale ambao hututishia. Wakati huo huo, tunaweza kuwa imara, wenye ridhia, wema, na wajasiri, na kuwa sehemu ya familia ya Mungu! Katika siku ya 4, tutakuwa na nafasi ya kipekee ya kuongoza watoto kutoa mioyo na maisha kwa Yesu Kristo.

 Unaweza kuweka ladha ya ziada katika VBS yako kwa kufanya iwe kama maonyesho ya "atakayefaulu kustahimili", ambapo utatangaza mashindano haya moja kwa moja pamoja na timu ili kuona ni nani ataweza kushinda, kustahimili, na kucheza vizuri. Utakavyoweza kujumuisha teknolojia zaidi (kwa mifano au kweli) ndani ya VBS yako, ndivyo kanisa lako litakuwa la kisasa zaidi!

Je, upo tayari kwenda likizo ya msimu ujao na kanisa lako ndani katika msitu? Safari zinakungoja katika VBS hii mpya ya "Kustahimili Msituni!"

Kristina Krauss

Mhariri: "Watoto ni wa Muhimu"

Jinsi ya kutumia Nyenzo

Kualika

Makanisa mengi yanafurahia kukaribisha jamii zao katika Shule ya Likizo ya Biblia. Njia ya kawaida ya kualika watu ni kuchapisha mabango karibu na makaazi, katika maduka, au kwenye usafiri wa umma. Unaweza pia kusimama katika maeneo yaliyo na shughuli nyingi na kupeana vipeperushi. Tumeunda mabango na vipeperushi kwa ajili ya shughuli hizi. Rasilimali za matangazo haya zinaweza kupakuliwa katika tovuti yetu ili uweze kuchapisha.Wazo lingine ni kuandaa gwaride kwenye mojawapo ya mitaa mikuu na kupendekeza kila mtu avae mavazi kama mnyama wa msituni huku mkipeana mialiko na pipi. Makanisa mengine hutengeneza mionyesho au magari yaliyopambwa kwa ajili ya gwaride! Logo, michoro na kila kitu unachohitaji kuunda mialiko yako, vipeperushi, mabango, shati zilizo na machapisho, nk zinapatikana kwenye tovuti yetu bila malipo. Unaweza kujitahidi sana na hili! Watoto wanahitaji kusikiliza injili, na VBS inakuwa wakati muafaka.

Kusajili

Tunapendekeza kusajili wafanyakazi maalum wa kujitolea kwa ajili ya kila shughuli katika VBS yako. Anza kutangaza VBS yako mapema, ili washirika wafurahie kujua shughuli inakaribia. Wakati wa kusajili wafanyakazi wa kujitolea tunapendekeza kwamba utengeneze orodha ya kazi unazotaka, na kuwaza watu unaowajua ambao ni mahiri kwa kila kazi. Kisha pendekeza "ofa maalum" ya kazi. Ni vizuri kuwafanya watie saini orodha ya kazi ya timu ili waweze kuona kwamba watu wengine wamejitolea. Kushiriki katika VBS ni njia moja ya kuonyesha watu katika kanisa yako jinsi huduma kwa watoto inaweza kuwa ya kufurahisha! Si wafanyakazi wote wa kujitolea katika huduma ya watoto wanapaswa kuwa waalimu. Tunahitaji kuhusisha mwili wote wa Kristo ili kuinua kizazi kijacho!

Timu

Mashindano yanaweza kuwa ya kufurahisha zaidi katika EBV yako, lakini kumbuka kwamba si lazima. Kudumisha usawa katika baadhi ya timu, gawanya kila umri katika makundi. Unaweza tenga rangi au jina fulani kwa kila timu, ili kukuza hisia za "Kustahimili". Kwa njia hii kila rika watakuwa na wawakilishi katika kila moja ya makundi; Na hivyo, kila kikundi kitakuwa na wawakilishi wa umri wote.

Chagua nahodha wa kila timu, mtu ambaye anaweza kuongoza na kuipa motisha timu yake. Kila siku, baada ya ufunguzi, inaweza kuchukua kati ya dakika 15-30 kuandaa shangilio kwa timu yako, au hata gwaride. Pia wanaweza kuomba na kupango mikakati ya kushinda pamoja. Tunashauri mikutano hii ya timu ifanyike katika ukumbi mkuu, kila timu ikiwa katika kona yake. Kwa njia hii, unaweza kusikiliza kila mmoja akijiandaa, na itajenga mazingira ya msisimko. Sehemu rahisi ya kupeana pointi ni katika "Michezo ya Kinamasi." Lakini unaweza pia kuuliza viongozi na wasaidizi wako kuandika majina ya watoto ambao wana tabia nzuri, wanaosaidia kusafisha, wana ukalimu, au wanawasaidia watoto wadogo. Watoto hawa wanaweza kutuzwa pointi za ziada ambazo zitasaidia timu yao kuongoza.

Katika siku ya kwanza, tengeneza timu na kuipa jina kila timu. Panga mchezo ili kujifunza majina ya kila mtoto. Katika siku ya pili, jifunze kichekesho, au kuimba wimbo wa pamoja kama timu. Siku ya tatu, watatengeneza bendera au bango ambayo watapeperusha wakati watapojionyesha siku ya Ijumaa. Siku ya nne, watafanya mazoezi ya mawasilisho kwa ajili ya siku ya mwisho. Inafaa kujumuisha sauti za furaha, bendera iliyopambwa, na salamu kwa umma. Siku ya mwisho, kila timu itakwenda mbele na iwasilishe timu yao kwa furaha, bendera yake, na kusalimia kundi zima. Toa maamuzi ni timu ipi bora ili kuweza kutambua mshindi, ukijumuisha kusanyiko la pointi kwa wiki nzima.

Pendekezo la majina kwa timu: WanaAmazoni, Wastahimilivu, Wasafiri, Wavumbuzi, au Wapelelezi. :)

Andaa tuzo au zawadi kwa timu itakayoshinda mwishoni wa wiki!

Mzunguko

Unaweza kutumia VBS jinsi unavyotaka, lakini imetengeneza itumike kwa mfumo wa mzunguko kwa vituo vitatu kwa wakati mmoja. Hii inamaanisha utawagawanya watoto katika makundi matatu, na makundi haya yatazunguka kwa njia ya vituo vitatu: "Darasa la Pango ", "Safari ya Biblia" na "Ufundi wa Maporomoko ya Maji". Kila kituo kitadumu kwa muda wa dakika 20 hadi 40, na kila kituo kinarudiwa mara tatu ili kila timu ifike kwa kila kituo mara moja kwa siku. Njia rahisi ya kuwagawanya watoto ni kulingana na umri kama tu ilivyo katika kurasa za kazi ya mwanafunzi:

"Rahisi"       Miaka 4-6

"Moyen"       Miaka 7-9

"Ngumu"       Miaka 10-12

Lakini kama tu ulivyogawanywa kundi lako katika timu, unaweza watumia pia. Tunapendekeza utumie vijana au walio na umri wa wastani (miaka 13+) kama wasaidizi wa VBS yako. Hata hivyo, kitabu cha mwanafunzi cha "Ngumu" kitapendeza sana wanafunzi wakubwa na hata watu wazima. Njia nzuri ya kufanya mzunguko kwenye vituo ni kucheza muziki unapofanya mzunguko, hivyo kuna msisimko mwingi wakati wanafunzi wanatoka kituo kimoja hadi kingine. Tumetenganisha "Michezo ya Kinamasi" na "Mkahawa wa Tropiki" wa vitafunio kwa sababu ni rahisi kwa wanafunzi wako wakiwa pamoja. Njia nyingine ni kuongeza kituo kingine ili kujifunza fungu la Biblia, au kujifunza vitendo kwa nyimbo, au zote mbili, hivyo unaweza kuwa na vituo 6, na kufanya makundi 2 ya vituo 3. Bila shaka, unaweza kufanya ratiba yako jinsi upendavyo!

RATIBA (saa 3-5)

UFUNGUZI

Muziki

Utangulizi

Mchezo wa Kuigiza

TIMU

Shughuli za Siku (dakika 15-30)

MZUNGUKO (timu au umri) (dakika 15-30 kila moja)

Darasa la Pango

Safari ya Biblia

Ufundi wa Maporomoko ya Maji

MICHEZO (dakika 30-45)

VITAFUNIO (dakika 15-30)

KUFUNGA pamoja (dakika 15-30)

Muziki

Matangazo na kufunga

Michezo ya Kuigiza

Michezo ya Kuigiza njia ya kusisimua ya kuanzisha somo la kila siku, na pia huwasaidia wanafunzi kulinganisha na maisha ya kila siku. Tunapendekeza kutumia waigizaji wale wale, na wabaki katika mavazi yao wakati wote programu inapoendelea. Wanaweza kutembelea vituo na kuwasalimu wanafunzi, na kupiga "selfies" au picha na wanafunzi kwa siku nzima.

Katika michezo hii ya kuigiza, Bogli anapopambana kufika shuleni kwa wakati kila siku, wanyama wa msitu aidha wanamhimiza au kumvunja moyo. Anazungumza kuhusu mwalimu wake, lakini kamwe hutamwona. Mashambulizi ya mnyama dhidi ya Bogli yanafaa kuhisi kama mashambulizi ya kawaida ambayo wanafunzi hupitia katika makanisani mwetu. Kwa misisimuko ya ziada, tunamia simu ya rununu, pamoja na programu kama Facebook / WhatsApp / YouTube, au kuchukua picha za "selfie". Hii ni kufurahia teknolojia katika msitu. Kama kichekesho kingine, kila siku Bogli anakula kifungua kinywa cha nafaka anayoipenda. Unaweza kutengeza kifungua kinywa cha chakula chochote unataka kutoka eneo lako. Gari ya mapambo la aina ya Jeep lililotengezwa na mbao ni kitanda cha Bogli kila usiku. Michezo ya kuigiza imeundwa kuwa na mvulana 1 wa msitu (Bogli), na wanyama 2 kila siku. Waigizaji wako wawili wanaweza kuwa wanyama tofauti kila siku, ukitumia vinyago rahisi kama mavazi. Mnyama wa 3 anatokea siku ya 5, lakini anaweza kubaki bila kuonekana. Tunatumaini utapendezwa na Bogli na wanyama!

Vigezo vyote vya vinyago vinaweza kupatikana kwenye mtandao bila malipo katika tovuti yetu kwa ajili ya VBS hii.

http://www.childrenareimportant.com/jungle/

Tengeneza Jeep ya mbao kwa matumizi ya michezo ya kuigiza ya kila siku. Angalia video kwenye Youtube ili kuona jinsi ya kutengeneza Jeep! https://www.youtube.com/watch?v=KEwQpAqHNkk

 LeavesSmall Vituo

Safari katika Biblia

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao.

Darasa la Pango

Katika darasa la pango mwalimu ataeleza hadithi ya Biblia, wakati watoto wanachora picha za kila hadithi. Picha hazistahili kuwa na umakinifu sana wa kueleza historia ya Biblia, lakini ziwe michoro rahisi kufanya, ili watoto waweze kunakili mchoro. Baada ya kumalizia michoro, kusanya wanafunzi karibu na bango la kupiga kura, uliza swali na kusoma chaguo mbili kwa sauti ya juu kwa darasa. Wazo la kutoa "maoni" au "kupiga kura" ni kuwafanya wanafunzi kufikiri, kwa hivyo, fanya chaguzi zote mbili kuwa za kuaminika. Soma chaguzi mbili ulizopewa, na kufanya zote zionekane kuwa majibu sahihi. Kila mtoto ataweka saini katika bango kulingana na kundi la umri wake, akichagua maoni yake. Ikiwa unataka, unaweza pia kutumia stika au dekali kwa shughuli ya kupiga kura. Jaribu kuepuka ishara yoyote ya kuonyesha jibu fulani ni sahihi.

Ufundi wa Maporomoko ya Maji

Katika kituo hiki, wanafunzi watafurahia kuunda kitu ili kukumbuka somo, na kuwa kitu cha ajabu cha kupeleka nyumbani. Vigezo vyote vya ufundi vinapatikana katika mtandao (tembelea tovuti yetu) na maelekezo yanapatikana hapa katika mwongozo huu.

Mkahawa wa Tropiki

Hakika, unaweza kupeana vitafunio vya kawaida, kama vile chai au chakula cha mchana, kama ilivyo kawaida.Hata hivyo, vitafunio tulizopendekeza, sio tu nzuri kwa ajili ya kula, bali pia zinajumuisha burudani kwa watoto kuhusiana na VBS (Shule ya Likizo yaBiblia).Kila mtu katika VBS yako atafurahia shughuli hii pamoja na vitafunio.Badilisha viungo vya upishi kwa yale unaweza kupata katika eneo lako, na kuwa na wakati mwema!

Michezo ya Kinamasi

Kucheza kunajenga ujuzi, kunahimiza mawasiliano na kufanya watoto kufurahia. Ndio maana katika VBS hii tunajumuisha michezo ambapo watoto watajifunza kushiriki, kuchukua zamu, na kusikiliza wengine. Chagua mojawapo ya michezo kwa ajili ya kila somo ama fanya yote miwili kama unataka. Gawanya watoto katika vikundi vya umri tofauti kulingana na idadi ya watoto waliohudhuria, hakikisha idadi ya watoto walio na umri mdogo, walio na umri wa wastani na walio karibu kuwa tineja iko sawa katika kila kundi. Tengeneza timu hizi katika siku ya kwanza na wabaki vile vile wiki yote!

Mawazo ya Ziada

Kupamba Meza

Anza na meza ndefu iliyofunikwa kwa kitabaa cha rangi ya kijani au kahawia. Jaza vikapu na sahani mbalimbali, ongeza nyani-wanyama walio na manyoa, na kutumia matunda au pipi zipatikanazo katika eneo lako ili kuufanya msitu kuwa wa kuaminika.

Juisi ya Msitu

Unaweza kuanza na machungwa au soda ya chokaa ya limau na kupamba lebo mpya kwa majani ya msituni na "Juisi ya Msitu" au tengeneza mchanganyiko wako wa poda ya matunda.

Ndizi kwa Nyani

Tulijaza sahani au kikapu kwa ndizi na kuipamba na nyani-mnyama aliye na manyoya. Tukaongeza maandishi yanayosema, "Ndizi kwa ajili yako, nyani." Watoto watafurahia vitafunio hivi.

Nyuso za Simbamarara

Tulitumia machungwa mandogo ya kimandarini na kitanjarini, lakini unaweza kutumia machungwa ya aina yoyote kutoka eneo lako. Tumia maandishi meusi ya kudumu kuweka nyuso za simbamarara katika kila chungwa. Watoto watafurahia kuchagua "simbamarara".

Nyungunyungu Hai

Kama unaweza kupata nyungunyungu zinazonatanata, ni nzuri kwa ajili ya shughlui hii. Ziweke juu ya majani yaliyosafishwa au katika sahani iliyo na maandishi yanayosema "Nyungunyungu Hai" au "Hakuna matata".

Vidole vya Simbamarara

Vitafunio ya machungwa "Cheetos" ni vizuri kwa shughuli hii, lakini unaweza kutumia vitafunio vyovyote vya machungwa vinavyopatikana katika eneo lako.  Ikiwa hutaweza kupata aina hii ya vitafunio, unaweza kukata karoti nyembamba na kuandika "Vidole vya Simbamarara".

Mchwa Mtamu

Kutengeneza vitafunio hivi, weka muambatano wa zabibu kavu, buluuberi, au kranberi kavu zikifuatana kwenye bakuli katika mfano wa mchwa wanavyofuatana. Angalia nyuso za watoto ili kuona ni nani ana ujasiri wa kuvitafunia.

Nyoka

Kwa vitafunio hivi, tunaanza na tango.  Tunda lolote la kijani au mboga linaweza kutumika. Acha eneo la "kichwa" la urefu wa sentimita 4 na kuanza kukata vipande vya mviringo.  Kupamba kichwa, kata macho na ulimi kutoka kwa pilipili nyekundu au nyanya.

Unaweza pia kupamba meza ya chakula kwa kuchora madoadoa ya mnyama kwenye sahani ya kutupa, na kujaza kidakuzi cheusi kama vile Oreos.

Kantini au Chupa ya Maji

Vifaa:

Sahani za kutupa 2, kipenyo cha takriban sentimita 10

Gundi kwa sahani karatasi au gundi baridi ya silikoni

Mkasi

Tishu ya kijani na kahawia au rangi na brashi

Tubu ½ ya karatasi ya choo (wanafunzi 2 wanaweza kutumia tubu moja)

Utepe uliosokotwa au kamba

Maagizo:

Chora U (helufi kubwa) kwenye kila sahani, iwe takriban ukubwa wa tubu ya karatasi ya choo.

Kata U, weka sahani zote mbili huku U zikiwa pamoja

Weka gundi katika tubu ambapo U iko.

Gundisha sahani zote mbili kwa pamoja.

Unaweza kuuliza watoto kupamba kantini zao kwa uchoraji au kwa kugundisha karatasi za rangi kama kamafleji.

Tengeneza shimo dogo kila upande na kufunga mpini wa utepe katika kantini au chupa ya maji.

Somo la 1

Yesu Kristo Hunitia Nguvu

Pointi kuu (Somo la 1)

Nina nguvu katika Bwana, hata ninapojihisi mdhaifu.

Somo la Biblia (Somo la 1)

Delila Ajinufaisha (Waamuzi 16: 1-31)

Utangulizi (Somo la 1)

Katika msimu huu mpya, nusura ataweka washiriki wengi wapya katika majaribio makuu ili kuthibitisha ni timu ipi iliyo na uwezo wa kuvumilia, kustahimili na kushinda!

Karibu katika "KUSTAHIMILI MSITUNI."

Kila siku watu wanajaribu kukutumia ili kujinufaisha, na kukufanya utende mambo yanayowafaidi wao wenyewe. Hata hivyo, tunaweza kuwa wajasiri tukijifunza sisi ni nani katika Yesu Kristo! (Elezea fungu la siku la Biblia: 2 Wakorintho 12:10) Leo tutakutana na Bogli, na kuona jinsi anashinda majaribu ya nyoka anayeteleza. Tutainua-uzito wakati wa vitafunio ili kujenga nguvu zetu, na hata kutengeneza dubu na kucheza michezo! Halafu tutafungua Biblia zetu na kuona jinsi Samsoni alitumiwa na Delila, na jinsi alivyoshinda mwishowe akitumia nguvu zake. Hebu sote tuseme pointi kuu ya leo kwa pamoja, “Nina nguvu katika Bwana, hata ninapojihisi mdhaifu.” Siku ikiisha, mimi na wewe tutakuwa na uhakika kwamba tutastahimili msitu huu wa maisha, tukijua tuna nguvu katika Bwana wetu, Yesu Kristo!

Wanyama (Somo la 1)

Nyoka ajinufaisha na dubu anasaidia. 

Timu (Somo la 1)

Tenganisha katika timu na kuchagua jina kwa kila timu. Cheza mchezo ili kujifunza majina. 

Fungu la Biblia (Somo la 1)

"Kwa hiyo napendezwa na udhaifu, na ufidhuli, na misiba, na adha, na shida, kwa ajili ya Kristo. Maana niwapo dhaifu ndipo nilipo na nguvu. " 2 Wakorintho 12:10

Mchezo wa Kuigiza (Somo la 1)

Bogli amelala ndani ya jeep yake ya msituni, kengele ya simu yake inapiga. Anaendelea kufinya kitufe cha kuikatiza, na kisha ghafla anagundua amechelewa! Anaamka na kuruka nje ya jeep. Bogli anakimbia akizungukazunguka huku akipiga kelele kwamba amechelewa kwenda shule ya msituni. Kwa haraka anamtumia ujumbe rafiki yake dubu katika Whatsapp. Fanya Bogli awaeleze watoto kuhusu shule ya msituni, lakini kwa vile amechelewa na hatapata kifungua kinywa. Ana hofu kwamba mwalimu wake atamwadhibu kwa kuchelewa. Wakati anajitayarisha, tumbo linanguruma na anasikitika kwamba alikosa kifungua kinywa. Nyoka anafikaa na kumzungumzia Bogli kwamba abaki nyuma ili aweze kula kifungua kinywa. Nyoka anamtumia, akimwambia kwamba inafaa ashughulikie nafsi yake. Dubu pia anaingia alipo Bogli na kumhimiza kwamba anafaa kuwa shuleni kwa wakati! Bogli anadanganyika kubaki kwa sababu nyoka anaanza kutengeneza nafaka anayopenda. (Chagua nafaka nzuri kutoka katika eneo lako na kuitumia kila siku ya VBS.) Bogli anasema angalia! Hauna mikono yoyote !! Unawezaje kutengeneza nafaka? Kisha anawaacha wanyama na anatoroka mbio. Wakati Bogli anapofika shule ya msitu, anakuta sahani kubwa ya matunda, na chakula cha nafaka ile ile! Ilikuwa siku maalum shuleni, na walipeana kifungua kinywa kwa kila mtu !!! Bogli anamtumia dubu ujumbe mwingine katika WhatsApp, Loo! Hata wakati najihisi mdhaifu, nina nguvu, kwa sababu Mungu yu upande wangu! Nilikuwa mdhaifu leo asubuhi na kubonyeza kitufe cha kukatiza kengele, lakini hakuna amegundua hilo kwa sababu niliacha kifungua kinywa ili niweze kufika kwa wakati.! Ningekuwa mnyonge siku nzima bila chakula, lakini sasa nahisi nguvu kwa kula kifungua kinywa chenye ladha! “Nina nguvu katika Bwana, hata ninapojihisi mdhaifu.” Yesu Kristo ananifanya imara.

Darasa la Pango (Somo la 1)

Delilah Anajinufaisha

(Waamuzi 16: 1-31)

Ukisoma kila sehemu ya hadithi ya Biblia, hakikisha wanafunzi wanachora picha iliyoonyeshwa. Fanya michoro rahisi iwezekanavyo, ili wanafunzi waweze kunakili michoro kwa urahisi.

Samsoni alikuwa na nguvu nyingi. Adui alitaka kumkamata, lakini hakuna idadi yoyote ya majesho wangeweza kufanya hilo. Hata hivyo, kila mtu alijua kwamba lazima kulikuwepo na kiini cha nguvu zake nyingi. Viongozi wa Wafilisti waliahidi kumlipa Delila fedha nyingi ikiwa ataweza kumtumia Samsoni katika kusema siri yake. Samsoni alimpenda Delila, lakini yeye alipenda fedha zaidi.

Picha ya 1: Mfuko mkubwa wa sarafu za fedha.

2. Delila alipanga walinzi wakae karibu alipokuwa akimshawishi Samsoni akamwambia siri yake.  Samsoni alimwambia kuwa ikiwa atafungwa na nyuzi mpya za upinde basi hatakuwa na uwezo wa kujinusuru, lakini alikuwa anandanganya. Wakati alipolala Delila akamfunga, lakini alipoamka alivunja zile nyuzi kwa urahisi.  Delila alilalamika na kunung'unika kwa sababu aliambiwa uongo. Hata hivyo, Samsoni hakugundua kwamba Delila alikuwa anamsaliti. Kisha Sampsoni alimwambia kwamba akitumia kamba mpya itakuwa na nguvu ya kutosha. Delila akamfunga tena naye Samsoni akaivunja ile kamba kwa urahisi. Kisha, akamwambia kwamba akisokota nywele zake katika kitambaa kutazuia nguvu zake, lakini wakati Delial alifanya hivyo, tena hakufaulu.

Picha ya 2: Kichwa kilicho na nywele ndefu, katika misuko saba kama Samson alivyokuwa.

 3. Hatimaye, Delilah akatumia njia iliyo na uzito zaidi ili kumlazimisha ampatie alichotaka. Delila akamwuliza, "Je, wanipenda mimi?  Ungalinipenda ungaliniambia ukweli. " Ikiwa rafiki angesema hivyo kwako wewe, je, ungefanya anachokitaka?  Samsoni akasalimu na kumwambia siri yake. "Nywele yangu ndio nguvu yangu", alisema.  Ikiwa itanyolewa, basi nitakuwa mdhaifu kama tu mtu mwingine yeyote.

Picha ya 3: Mtu ambaye amelala huku nusu ya nywele zake zimekatwa.

4. Delilah alijua kwamba hatimaye alikuwa ameambiwa ukweli. Akapanga mwanamume kuja na kunyoa nywele zake wakati alipokuwa amelala, nao askari walikuwa tayari kumkamata. Wakati huu akafaulu. Askari wakakimbia na kumkamata Samsoni aliyekuwa kipara, wakampiga, na kumfunga jela.

Picha ya 4: Gereza lililo na baa kwenye madirisha

5. Akiwa gerezani nywele za Sampsoni zilikuwa tena na akagundua kwamba nguvu zake ilikuwa kipawa kutoka kwa Mungu. Akapelekwa kwa sherehe kubwa za Dagoni, mfano wa mungu ambao Wafilisti waliuabudu. Alimwomba Mungu na kumsihi ampe nguvu, naye Mungu akajibu maombi yake. Mwishowe, Sampsoni akaweza kushinda vita dhidi ya Wafilisti. 

Picha ya 5: Mtu akiomba

Maoni

Soma chaguo zote mbili kwa sauti ya juu. Wazo la kutoa "maoni" ni kuwafanya wanafunzi kufikiri, kwa hivyo hakikisha pande zote mbili zinakaa kuaminika. Soma chaguzi mbili kwa namna ambayo zitaonekana kama majibu sahihi. Ukitaka, unaweza pia kutumia stika kwa kupiga kura. Jaribu usioneshe jibu sahihi, lakini uwahimize wafikiri wenyewe.

Swali: Je, Samson anafaa kuweka siri yake?

A. Ukiambiwa, "Kama kwa kweli unanipenda, basi utaweza kuniambia siri yako," mtu yeyote ataitikia kusema siri yake.  Ningekuwa Samsoni, ningefanya hivyo.

B. Ukiambiwa, "Kama kwa kweli unanipenda, basi utaweza kuniambia siri yako" mtu yeyote angegundua kuna hila. Ningekuwa Samsoni, singemweleza kuhusu nywele zangu.

Tunatumiwa vibaya kila siku, kama ilivyomtendekea Samsoni. Lakini tunaweza kufurahi katika matatizo, kwa sababu huo ndio wakati Mungu hutusaidia! Tuna nguvu katika Bwana, hata wakati tunajihisi wadhaifu.

Safari katika Biblia (Somo la 1)

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao.

 Majibu

(Majibu ya kitabu cha wastani yanaweza kupatikana kwa kutumia majibu rahisi na ngumu.)

Mkahawa wa Tropiki (Somo la 1)

Baa za Mazoezi za Nguvu

Viungo: (Chagua kinachopatikana katika eneo lako.)

•           Baa: pretseli, kibanzi, kijiti cha kuchokoa meno, vijiti vya karoti , au vijiti vya jikama.

•           Uzito: Zabibu, miraba ya jibini, mashimalo, mizaituni, stroberi, au miraba ya tikiti.

Maelekezo:

•           Onyesha jinsi ya kuweka uzito katika kila upande wa baa.

•           Waruhusu watoto watengeneze baa ya mazoezi.

Michezo ya Kinamasi
(Somo la 1)

1. Safari ya Nyoka

Funga pete nane hadi kumi (au matairi ya baiskeli) pamoja na kamba au nyaya (kumbuka kwamba ikiwa ni nyaya zipaswa kuwa zimekingwa.) Zifunge katika miti imara, au ikiwa hakuna miti, tumia watu wawili kushikilia pete. Ikiwa hakuna njia yoyte ya kuzishikilia, pia unaweza kuziweka chini. Kila timu itatengeneza mstari na wanapita wakikanyaga ndani ya matairi au pete.

2. Hapa Miongoni Mwetu

Katika mchezo huu unaweza kutumia maputo, maputo ya ukubwa wa wastani, au mipira ya karatasi.

Tawanya watoto kisha wafunge macho halafu waanze kutembea, wakizunguka. Mtu wa kwanza kugusa, wamshikilie, ndiye atakuwa mshirika mpya wa mchezo. Dokezo: Hakikisha jozi la watoto lina urefu sawa. Weka alama katika mstari wa kuanzia na wa kumalizia, patia kila jozi puto lililowekwa hewa au mpira. Wanaweka mpira katika sehemu ya tumbo, wanaushikilia hapo huku wakijifinyilia dhidi yake. Kisha bila ya kutumia mikono wanazunguka baina yao, wakienda kwa mstari wa kumalizia bila kuangusha mpira au kuvunja puto.

Ufundi wa Maporomoko ya Maji (Somo la 1)

Paka dubu rangi

Chapisha na kumpa kila mwanafunzi mzunguko wa kichwa cha dubu, macho na pua.

1.  Watoto wanatia rangi na kukata macho na pua.  Waruhusu watoto kuchora macho nyeusi popote kwenye mduara mweupe wa macho ili kupata matokeo ya ubunifu na ya kuvutia.

2.  Onyesha jinsi ya kuweka rangi kidogo katika nyuma ya kijiko na kupaka rangi ya kahawia katika masikio kama inavyoonyeshwa.

3. Onyesha jinsi ya kupaka manyoya rangi ukitumia uma, ukianzia eneo la pua hadi sehemu zingine.

4. Gundisha macho na pua katika sehemu zao.

Jinsi ya kutengeneza rangi ya kahawia: Changanya pamoja kiasi karibu sawa cha rangi za msingi: nyekundu, njano, na rangi ya bluu.  Unaweza kuongeza rangi kidogo nyeupe ikiwa rangi inaonekana kuwa nzito sana.

Hitimisho (Somo la 1)

Watu watajaribu kututumia, kama vile Samson alivyotumiwa na Delila, na Bogli alivyotumiwa na nyoka. Baadhi ya watu watakunyang'anya, au kujifanya kuwa marafiki zako, na ni uongo. Hata hivyo, tunafaa kufahamu kwamba Bwana wetu Yesu Kristo apo pamoja nasi, na hatatuacha. Tunapomwamini Bwana, tutakuwa na nguvu, hata wakati tunajihisi wadhaifu. Kama vile fungu letu la Biblia linavyosema, tunaweza kufurahi katika matatizo, magumu na udhaifu, kwa sababu huu ndio wakati nguvu za Kristo zinaingia maishani mwetu. Hebu kwa pamoja na tusema pointi kuu ya leo ...“Nina nguvu katika Bwana, hata ninapojihisi mdhaifu.”

Rudi kwenye VBS hii kesho, kwa siku nyingine ya kusisimua ya "Kustahimili msituni" ambapo tutagundua ni timu gani ambayo ina uwezo wa kustahimili na kushinda!

Somo la 2

Yesu Kristo Anifanya Nitosheke

Pointi Kuu (Somo la 2)

Nina kila kitu nahitaji kuwa na furaha.

Somo la Biblia (Somo la 2)

Akani anaiba (Yoshua 7: 1-23)

Utangulizi (Somo la 2)

Jana tulianza msimu mpya wa kustahimili, ambapo timu zetu zilimenyana ili kuthibitisha ni gani bora. Hawakujua wangeipenda, na wakakubali changamoto ya kujifunza wao ni nani katika Yesu Kristo. Jiunge nasi katika mtandao wa twitter, ukitumia #hashtag "surviving the jungle", na utueleze maoni yako. (Tumia mitandao ya kijamii maruufu katika nchi yako. Si lazima ufungue akaunti; inafurahisha kufanya haya.) Kila siku tunaona watu walio na vitu zaidi yetu, nguo bora, au simu nzuri. Hata hivyo, tunaweza kuridhika na nafsi zetu na yale tulionayo tunapogundua sisi ni nani katika Yesu Kristo! (Elezea fungu la siku la Biblia: Wafilipi 4:12) Ukweli ni kwamba tunaweza kupata furaha kuu tukimtumainia Mungu katika maisha yetu, na kumfuata Yesu kila siku. Unakumbuka Bogli kutoka jana? Tutamwona tena baada ya dakika moja, na tumtazame akiwaoneo wengine wivu, na akipoteza furaha na ridhia yake. Pia, leo tutajifunza katika Biblia zetu jinsi mtu alivyopoteza furaha yake wakati anapoingia katika majaribu na kuiba. Tutatafuta vitu vilivyoibiwa katika kipindi cha vitafunio, na wakati wa mchezo wa kuunda tutatengeneza ndovu mzuri ambaye atatusaidia kukumbuka kuwa na nguvu na kuridhika. Hebu sote kwa pamoja tuseme pointi kuu ya leo, “Nina kila kitu nahitaji kuwa na furaha.”Katika mwisho wa siku, mimi na wewe tutakuwa na ujasiri kwamba tutastahimili msitu wa maisha haya, tukigundua kwamba tumeridhika katika Bwana yetu, Yesu Kristo!

Wanyama (Somo la 2)

Fisi anaiba, na ndovu anasaidia.

Timu (Somo la 2)

Fanya kila timu ijitenge na kujifunza shangilio la pamoja, wimbo wa kurudia-rudia au wimbo kwa ajili ya timu zao.

Fungu la Biblia (Somo la 2)

"Najua kudhiliwa, tena najua kufanikiwa; katika hali yo yote, na katika mambo yo yote nimefundishwa kushiba na kuona njaa, kuwa na vingi na kupungukiwa. " Wafilipi 4:12

Mchezo wa Kuigiza (Somo la 2)

Kengele ya Bogli inalia, anaruka nje ya jeep yake, ako macho na tayari! Anafurahia kwamba leo hakulala sana, hivyo anajitayarisha na kutengeneza chakula cha nafaka anyopenda, akipiga binja kwa furaha. Anakula ndizi na kutupa ganda. Anapokula kiamsha kinywa chake, ndovu anaingia, akicheza mchezo wa ajabu katika simu yake, halafu anateleza juu ya ganda la ndizi. Bogli anamwonea wivu ndovu juu ya mchezo wake, na anazidi kuuwangalia, akiuliza ndovu mengi kuuhusu. (Kama ungependa, badilisha kichezeo kuwa kitu watoto katika eneo lako watakionea wivu.) Ndovu anamfanya Bogli kuwa na wivu zaidi kwa kuchekacheka, kupiga kelele, na kuwa na wakati mzuri huku akicheza. Fisi anaingia na kukwambia Bogli kwamba hastahili kuwa na wivu, kwa sababu yeye ana jibu! Wakati ndovu anaweka chini simu iliyo na mchezo na kuanza kutembea na Bogli, fisi anaingia na kuiiba! Bogli anashangaa na anajaribu kuwaambia fisi HAPANA bila ndovu kuona. Kisha, kwa ghafla, anagundua kwamba kwa mara nyingine tena atachelewa tena kufika shuleni! Anakimbia hapa na pale kama wazimu, akitafuta penseli yake. Anaipata, lakini anaiangusha tena. (Tumia muda ukikimbia na kutafuta penseli.) Kisha Bogli anaanza safari ya kwenda shuleni. Akielekea shule, anapata taarifa kwenye Facebook kwamba darasa lake wanakutana uwanjani kwa ajili ya michezo. Sasa ataweza kwenda moja kwa moja hadi uwanjani, ili asipoteze wakati akienda mahali pasipofaa, na hivyo kuchelewa! Kwa mara nyingine tena, Bogli amefika wakati ufaao na ameridhika. Alipata taarifa katika simu yake ambayo si ya gharama kubwa kama ile ya ndovu, na ingawa haina mchezo mzuri sana, imemsaidia kufika shule ya msitu kwa wakati. Anasema, asalale! Nina kila kitu nahitaji kuwa na furaha! Hata ingawa sina vichezeo vyote kama wengine, Yesu Kristo amenifanya niridhike.

Darasa la Pango (Somo la 2)

Akani Anaiba

(Yoshua 7: 1-23)

Ukisoma kila sehemu ya hadithi ya Biblia, hakikisha wanafunzi wanachora picha iliyoonyeshwa. Fanya michoro rahisi iwezekanavyo, ili wanafunzi waweze kunakili michoro kwa urahisi.

1. Akani alikuwa mmoja wa jeshi la Yoshua walipouzunguka mji wa Yeriko. Mungu akashinda vita hivyo kwa nguvu nyingi wakati kuta ziliponguka.  Mungu akatoa amri kwamba hakuna atakayechukua kitu chochote kinachopatikana katika mji huo, si mavazi, dhahabu, fedha, au kitu chochote.

Picha ya 1: Kuta za Yeriko

2. Vita vilivyofuatia kwa jeshi ya Yoshua vilikuwa katika ya mji wa Ai. Wakapoteza vita, ijapokuwa walipaswa kushinda kwa urahisi. Joshua akamlilia Mungu akimwuliza sababu ya kupoteza. Mungu akamjibu kwamba alikuwa amekasirika kwa sababu watu hawakufuata amri yake. Mungu aliona kwamba upendo wa mambo ya dunia ulikuwa umechukua sehemu ya upendo na utiifu kwa Mungu.

Picha ya 2: Picha za majeshi na nyuso za kusikitisha kwa sababu wamepoteza vita.

3. Mungu akamwambia Yoshua awaeleze watu wajitenge na mambo yasiyo ya Mungu na keshoye angewaonesha yule aliyeiba na kuficha vitu kwa siri. Ilikuwa ni nafasi ya kutubu na kujitenga na mambo yasiyompendeza Mungu. Pia ilikuwa nafasi kwa Akani kutubu na kutii Mungu. Angetambua kwamba alikuwa na kila kitu alihitaji kuishi maisha ya furaha na ya kumpendeza Mungu.

Picha ya 3: Yoshua akiomba, amepiga magoti akizungumza na Mungu.

4. Siku iliyofuata Yoshua akayaita mbele makabila, halafu familia, na kisha kila mtu katika familia.  Mungu akamwonesha Yoshua kwamba Akani ndiye aliyekuwa na hatia.  Akani alipoulizwa alisema kwamba wakati aliona vitu vizuri na vya thamani, alitamani viwe vyake. Kwa hivyo, akachukua na kuficha chini ya ardhi ndani ya hema lake. Yoshua akawatuma watu kwenye hema lake na wakapata vitu vimefichwa kama Akani alivyosema. Yoshua akachukuwa vitu vya dhamani kutoka kwa Akani na kuzikabidhi kwa Bwana; na Akani akaadhibiwa.

Picha 4: Vitu ambavyo Akani alichukua: kanzu nzuri, baa la dhahabu na sarafu za fedha.

5. Mungu akamshauri Yoshua asiwe na hofu, akamwambia "Chukua jeshi lako kwenda Ai, nami nitakupa ushindi." Kwa mara nyingine tena Mungu akaamrisha kutochukua kitu chochote kutoka mji ule. Wakati huu kila mtu akatii na hivyo wakaweza kuchoma na kuangusha mji ule kama walivyoamrishwa.  Walishinda vita, na wakafurahi kwamba kwa mara nyingine Mungu amewasaidia kushinda.  

Picha ya 5: Majeshi wameinua mikono yao juu wakisifu Mungu kwa nyuso za furaha.

Maoni

Soma chaguo zote mbili kwa sauti ya juu. Wazo la kutoa "maoni" ni kuwafanya wanafunzi kufikiri, kwa hivyo hakikisha pande zote mbili zinakaa kuaminika. Soma chaguzi mbili kwa namna ambayo zitaonekana kama majibu sahihi. Ukitaka, unaweza pia kutumia stika kwa kupiga kura. Jaribu usioneshe jibu sahihi, lakini uwahimize wafikiri wenyewe.

Swali: Je, ilikuwa sawa kwa Akani kuchukua vitu vichache?

A. Akani alipaswa kujua kwamba Mungu anaona kila kitu na makosa itaadhibiwa. Alikosea kuiba na kuficha.

B. Akani alijua mji ungeharibiwa na hivyo hakuna mtu angepoteza kitu chake kwa sababu kila kitu kingeharibiwa. Akajua ikiwa ataficha vizuri hakuna yeyote angegundua.

Mimi pia nitaingia kwa majaribu ya kutaka kuibia wengine au Mungu, au watu wengine kuniibia mimi, kama tu Akani alivyofanya. Nina kila kitu nahitaji kuwa na furaha.Yesu Kristo inanifanya kuridhika.

Safari katika Biblia (Somo la 2)

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao.

Majibu

(Majibu ya kitabu cha wastani yanaweza kupatikana kwa kutumia majibu rahisi na ngumu.)

Mkahawa wa Tropiki (Somo la 2)

Hazina ya Akani iliyofichwa

Viungo:

•           Vikombe vya plastiki (1 kwa kila mwanafunzi)

•           Vijiko vidogo vya plastiki (1 kwa kila mwanafunzi)

•           Mchanganyiko wa urojorojo wa chokoleti (Iliyotengezwa papo hapo au iliyopikwa),

•           Maziwa kwa ajili ya urojorojo

•           Pipi ndogo za kuficha chini ya kila kikombe.

Maagizo:

Weka pipi moja au mbili ndani ya kila kikombe. Fuata maelekezo ya shughuli ili ketengeza urojorojo. Wakati urojorojo unapoa, jaza kila kikombe na ufunike. Waambie watoto: "Huu ndio uchafu ndani ya hema ya Akani. Kazi yako ni kuchimba ili kupata kilichofichwa. "

Michezo ya Kinamasi (Somo la 2)

1. Kururuka Kidogo

Kwa mchezo huu, unahitaji ndoo moja tupu na kikombe cha plastiki kwa kila mtoto. Agiza kila timu kupanga msitari wakiangalia mbele. Mtu wa kwanza anapeleka nyuma mkono wake wa kulia na kushika mguu wa kulia uliyoinuliwa wa mtu aliye nyuma yake. Mtoto wa pili anashika mguu ya mtoto wa tatu na kadhalika. Kama mchezo uko pahali nje, unaweza kuhusisha maji! Kwa mkono wa kushoto, wanashika vikombe vilivyojaa maji. Isipokuwa tu mtu wa kwanza katika mstari ambaye ana kikombe tupu. Onyesha msitari wa kuanzia na kumalizia. Ishara inapoonyeshwa, kila kikundi kinaanza kuruka, wakielekea katika mstari wa kumalizia. Watakapofika msitari wa kumalizia, wote wataweka maji yao katika ndoo tupu. Timu itakayokuwa na maji zaidi iliyobaki itakuwa imeshinda.

2. Kila mtu katika ndoo

Tayarisha kabla maji yenye ladha au maji ya kawaida, na mirija ya kunywa. Kila kikundi kinatengeneza mduara ulioshikana, kila mtu anamkaribia mwenzake inavyowezekana. Weka chombo kilicho na maji katikati ya kundi, na kila mtu katika kundi atashiriki kunywa maji mpaka imalizike. Wanaweza kunywa wote kwa pamoja au moja kwa wakati. Kama kundi ni kubwa, kuwa na vyombo mbalimbali kwa ajili ya kunywa kwa kila timu.

Ufundi wa Maporomoko ya maji (Somo la 2)

Ndovu wa 3D

Chapisha na kumpa kila mwanafunzi:

•           Kichwa kimoja na mwili wa ndovu

•           Macho madogo 2 inayosonga

•           Uzi wa sentimita 2 kwa ajili ya mkia

1. Agiza wanafunzi watie rangi kichwa na mwili wa ndovu na kuukata.

2. Onyesha jinsi ya kufunga au kukunja mwili ili mistari ifungane pamoja chini ya tumbo la ndovu.

3. Gundisha uzi wa mkia wa ndovu.

4. Gundisha macho katika kichwa.

5. Kunja kichupa katika kichwa, ingiza katika mwanya wa shingo na gundisha ili usianguke.

Hitimisho (Somo la 2)

Majaribu yatakuja ili tusiwe na furaha, au pengine hata tuwaibie watu wengine, kama Akani alivyojaribiwa na kumuibia Mungu, au vile Bogli alivyomwonea wivu ndovu kwa sababu ya mchezo. Kuna wale wataringa na yale walionayo wakijaribu kukufanya usitosheke na unayomiliki. Hata hivyo, tunaweza kugundua kwamba Bwana wetu Yesu Kristo anaweza kuturidhisha, na atatupa furaha ya kufana. Tunapomwamini Bwana, tutaridhika, bila kujali ni nini tunachomiliki. Na kama fungu letu la Biblia linavyosema, tunaweza kujua siri ya kutosheka katika kila hali, tukiwa na chakula au njaa, tukiwa na vitu tunataka au la. Hebu sote tuseme pointi kuu ya siku ya leo ... “Nina kila kitu nahitaji kuwa na furaha.”

Rudi kwenye VBS hii siku ya kesho, kwa siku nyingine ya kusisimua ya "Kustahimili msituni" ambapo tugundua ni timu gani iliyo na uwezo wa kustahimili na kushinda!

Somo la 3

Yesu Kristo ananifanya niwe Mkarimu

Pointi Kuu (Somo la 3)

Natenda wengine jinsi ningependa wao wanitende.

Somo la Biblia (Somo la 3)

Gehazi anajinufaisha (2 Wafalme 5: 1-27)

Utangulizi (Somo la 3)

Tumerudi katika siku ya 3 ya "Kustahimili msituni" ambapo kila timu anatafuta njia ya kushinda. Leo kutakuwa na nafasi nyingi za kuonesha uwezo wako kwa wengine. Je, timu hizi zitatumia nasafi zao vizuri siku ya leo? Kila siku watu wanawadharau wengine, wanajaribu kufikia nafasi za juu kwa kukanyaga vichwa vya wengine, jambo ambalo linaweza kutufanya kupoteza ujasiri. Hata hivyo, tunaweza kuwa wajasiri tunapogundua sisi ni nani katika Yesu Kristo! (Elezea fungu la siku la Biblia: Luka 6:31) Leo Bogli akielekea shuleni atakutana na mkaidi, na lazima aamue ikiwa atakuwa mkarimu hata katika hali inayomhatarisha! Tutatengeneza nyani wa ajabu tumpeleke nyumbani ili awe kumbukumbu la VBS hii, na tena tukule rundo la sarafu za vitafunio. Halafu tutafungua Biblia zetu na kuona jinsi Gehazi aliwatumia watu kujinufaisha, na matendo yake yalimwingiza katika shida. Hebu sote tuseme pointi kuu la leo, "Natenda wengine jinsi ningependa wao wanitende." Mwisho wa siku, mimi na wewe tutakuwa na ujasiri kwamba tunaweza kustahimili msitu huu wa maisha, tunapojua kwamba sisi ni wakarimu kwa wengine katika Bwana wetu, Yesu Kristo!

Wanyama (Somo la 3)

Nyani inatumia wengine vibaya, na pantha inasaidia.

Timu (Somo la 3)

Kila timu itengeneze bendera au mabango ya kupeperusha wakati wa maonyeshano siku ya Ijumaa.

Fungu la Biblia (Somo la 3)

"Watendeeni wengine jinsi ungependa watu wakutendee."

(Luka 9:12).

Mchezo wa Kuigiza (Somo la 3)

Kengele ya Bogli inalia, anaamka na kuruka nje ya jeep na kuanza kujitayarisha haraka kwa ajili ya shule. Bogli anapokuwa akila kifungua kinywa chake cha nafaka anayoipenda, anatazama katika YouTube kwenye simu video inayoonyesha baadhi ya watoto katika shule yake wakimnyanyasa mtoto mwingine. Video inamhuzunisha, lakini hataki kuchelewa kwenda shuleni, hivyo anaanza safari mapema. Akiwa njiani, Bogli anakutana na mtoto yule yule aliyekuwepo katika video akitumia vibaya na nyani! Nyani imepanda katika mgongo wake, inaumauma chakula chake, na kuchungulia kazi yake ya shule. Inaonekana kama nyani anasafirishwa bure, anapata chakula cha bure, na kudanganya ili imfaidi yeye katika shule! Bogli anahisi vibaya kuona nyani akimtumia mwingine, na anajua anastahili kusimama na kusaidia, lakini hataki kuchelewa kufika shuleni. Karibu kila siku amekuwa akichelewa, lakini Mungu ameendelea kumsaidia kufika mapema. Lakini akisimama na kusaidia wakati huu, kwa uhakika atachelewa. Wakati huo, pantha anatokea, na kumhimiza Bogli atende jambo lanalostahili. Bogli anaangalia kwa huruma kijana mdogo anayeteswa na nyani, na anaamua lazima atasaidia. "Je, ingekuwaje ingekuwa mimi natumiwav ibaya na nyani?" Kwa hivyo Bogli na pantha wanasaidia mvulana na kumfukuza nyani. Wakati nyani anatoroka, anagonga na mti, na kuanguka nyuma. Anaamka, na bahati mbaya anapatana na ule mti tena, halafu anaamka na kutoweka. Kwa vile nyani ameenda, Bogli anasaidia yule mvulana kusimama, kisha anagundua kwamba apo karibu kuchelewa, na kamwe hatafaulu kufika kwa wakati!!! Ah hapana! Wakati huo huo, pantha anajitolea kuwabeba kwenye mgongo wake. Wanampandilia na anakimbia akielekea katika msitu. Kwa mara nyingine tena, Bogli anashangaa, na anafaulu kufika kwa wakati!!! Kisha Bogli anakumbuka Natenda wengine jinsi ningependa wao wanitende. Na kwa tabasamu kubwa usoni mwake anasema, loo! Yesu Kristo ananifanya mkarimu!

Darasa la Pango (Somo la 3)

Gehazi anajinufaisha (2 Wafalme 5: 1-27)

Ukisoma kila sehemu ya hadithi ya Biblia, hakikisha wanafunzi wanachora picha iliyoonyeshwa. Fanya michoro rahisi iwezekanavyo, ili wanafunzi waweze kunakili michoro kwa urahisi.

1. Naaman alikuwa mtu mkuu, hata hivyo alikuwa na ukoma. Akaenda kwa nabii wa Mungu Elisha ili aweze kuponywa. Elisha akamwagiza Naamani kwenda kuosha mwili wake mara 7 katika mto ili aponywe. Naaman alitii na akawa na furaha nyingi alipopona ukoma! Naamani akatoa zawadi kwa Elisha, hata hivyo Elisha akaikataa. Ingawa Naaman aliendelea kumsihi achukue, Elisha akakataa kabisa kuchukua zawadi au pesa.

Picha ya 1: Kichwa cha Naamani katika mto.

2. Gehazi aliyekuwa mtumishi wa Elisha akashuhudia kilichotendeka na zawadi zilizokuwa zinatolewa. Baada ya Naamani kuondoka akielekea kwake, Gehazi akakimbia na kumsimamisha. Gehazi alijua kwamba Naamani alikuwa tajiri, kwa vile alikuwa kamanda maarufu wa kijeshi.  Akaamua kumdanganya ili apate kiasi cha pesa na mavazi kwa manufaa yake mwenyewe.

Picha ya 2: Gehazi akiwa mbioni katika barabara.

3. Gehazi alimndanganya Naamani ili apate baadhi ya zawadi na fedha. Ilikuwa si jambo nzuri, lakini alikuwa na sababu za kutetea tabia zake, kama ilivyo kwa watu wengi leo. Kwa kawaida dhambi moja huanzisha mfululizo wa dhambi zingine ili kuzifunika, na mwishowe kusababisha dhabi zingine nyingi.  Gehazi akamwambia Naamani kwamba watu wawili walikuwa wanatembelea Elisha, na hivyo basi alikuwa amebadili mawazo yake. Naamani akashukuru Mungu kwa kumponya na hivyo akampa Gehazi fedha mara mbili zaidi! Gehazi alijawa na tamaa na alitaka kupata vitu vingi, akatumia Elisha, Naamani na Mungu kujinufaisha!

Picha ya 3: Mfuko wa fedha au kibeti au mkoba. 

4. Gehazi alipopokea zawadi na pesa, aliharakisha hadi nyumbani na kuzifisha. Akadhani angeweza kuweka siri na Elisha hangegundua. Hata hivyo, Mungu akamwonyesha Elisha matendo ya Gehazi. Kwa uhakika tunafaa kujua kwamba Mungu anaona chochote tunachofanya, hata anajua nia zetu ndani ya mioyo yetu.  Kamwe hadanganyiki na hadithi zetu tunazotunga ili kufanya kitu kionekane kama "kitu kizuri." 

Picha ya 4: Nyumba

5. Sasa kila mtu alijua alichofanya Gehazi kujinufaisha! Mungu akamwadhibu Gehazi na ukoma wa Namani. Gehazi hakuwatenda Naamani au Elisha jinsi angependa kutendewa. Je, utakuwa kama Elisha na kuwa mkarimu kwa wengine? Ama utakuwa kama Gehazi na kutafuta jinsi unaweza kujifaidi zaidi, na kuwatumia wengine vibaya?

Picha ya 5: Mtu mgonjwa kitandani.

Maoni

Soma chaguo zote mbili kwa sauti ya juu kwa darasa. Wazo la "maoni" ni kufanya wanafunzi wako kufikiri, kwa hivyo hakikisha pande zote mbili zinaaminika. Soma chaguzi mbili zinazotolewa kwa namna ambayo zitaonekana kama majibu sahihi. Ukitaka, unaweza pia kutumia stika kwa kupiga kura. Jaribu usioneshe jibu sahihi, lakini uwahimize wafikiri wenyewe.

Swali: Gehazi alikuwa na haki ya kwenda kwa Naamani na kuomba fedha?

A. Kama mtumishi wa Elisha, Gehazi hakuwa na haki ya kwenda kinyume na uamuzi wa Elisha wa kukataa malipo kwa ajili ya muujiza wa Mungu. Hakustahili kwenda kwa Naamani.

B. Ni kawaida kutarajia malipo kwa ajili ya huduma. Kama tu unavyomlipa daktari kwa kutibiwa, ni sawa kuomba fedha kutoka kwa Naaman kwa sababu aliponywa.

Watu watakutumia kujinufaisha kila siku, jinsi Gehazi alivyomtumia Naamani. Lakini tunaweza kujifunza "Mimi nitatenda jinsi ningependa wengine wanitende." Yesu Kristo inanifanya mkarimu.

Safari katika Biblia (Somo la 3)

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao. 

Majibu

(Majibu ya kitabu cha wastani yanaweza kupatikana kwa kutumia majibu rahisi na ngumu.)

Mkahawa wa Tropiki (Somo la 3)

Rundo la sarafu za Gehazi

Viungo:

•           Vitafunio vya mduara kama vile vidakuzi au vivunjaji.

•           Kitambaa kwa kila mwanafunzi

Maagizo:

•           Panga vitafunio kama rundo kubwa la fedha.

•           Jifanye kuwa Gehazi, kutamani fedha na kuchukua kidogo kidogo kwa sababu kuna kiasi kikubwa sana.

•           Patia kila mtoto kitambaa na vitafunio "sarafu".

Michezo ya Kinamasi (Somo la 3)

1. Kuvuka Kinamasi

Tengeneza "kinamasi" kwa kutumia matairi au pete zilizowekwa chini. Weka mamba wasiokuwa wa ukweli katika maeneo mbalimbali katika kinamasi. Katika kingo za "kinamasi" weka alama zinazoonyesha mwanzo na mwisho wa mbio. Fanya watu wasisimke kabla ya kuanza na kupongeza timu itakayoshida. Chaguo moja ni kuwa na kikundi kidogo cha watoto katika kila kundi watakaombeba mtoto "jeruhi" wakipita kinamasi. Kuwa makini kuhakikisha usalama wa watoto wote.

2. Kuvuka Utando wa Buibui

Weka viti vikiangaliana katika umbali wa futi nne. Funga kamba katika miguu ya mbele ya kiti kimoja hadi miguu ya mbele ya kiti hicho kingine, inchi sita kutoka chini. Tumia seti tatu au nne za viti kutengeneza "utando wa buibui" unaotaka wavuke. Kulingana na kiwango cha ujuzi wa watoto, fanya utando wa buibui kuwa rahisi au mgumu zaidi. Katika ukingo wa "utando wa buibui" weka alama zinazoonyesha mwanzo na mwisho wa mbio. Fanya watu wasisimke na kuanza mbio. Watoto wanapaswa kutembea ndani ya utando bila kugusa kamba. Kundi litakaloshinda linapata pointi.

Ufundi wa Maporomoko ya Maji (Somo la 3)

Kiango cha Mlango cha Nyani

Chapisha na kupatia kila mwanafunzi:

Msingi wa kiango cha mlango 1, mwili 1 wa nyani, na miguu 2

Vifaa cha kusafisha mifereji 5 ( sentimita 10 au takriban inchi 4)

Agiza wanafunzi wapambe kiango cha mlango, nyani, na miguu yake.

2. Onyesha jinsi ya kusokota kifaa cha kusafisha mfereji kama mkia na kukigundisha kwa nyani.

3. Onyesha jinsi ya kukunja miguu yote miwili na kisha kugudisha nyayo chini ya miguu. 

4. Gundisha miguu kwa nyani.

5. Sasa kunja mikono na kuigundisha kwa nyani na kiango cha mlango, ukiishikisha sehemu ambayo "mikono" imechorwa katika kiango cha mlango.

Hitimisho (Somo la 3)

Watu watajaribu kututumia kwa manufaa yao, jinsi Gehazi na nyani walivyofanya leo. Hata hivyo, hatustahili kufuata njia za ulimwengu, lakini tunaweza kuwa tofauti, na kufuata Yesu Kristo! Haijalishi tabia za wengine, naweza kuamua kuwa mkarimu, na kutendea wengine jinsi ningetaka wao wanitende, kama fungu la Biblia linavyosema. Hebu sote tuseme kwa pamoja pointi kuu ya leo ...

"Natendea wengine jinsi ningependa wao wanitende."

Somo la 4

Yesu Kristo Ananifanya kuwa Sehemu ya Familia Yake

Point Kuu (Somo la 4)

Nina uzima wa milele mbinguni kama mtoto wa Mungu.

Somo la Biblia (Somo la 4)

Shambulizi kutoka kwa Hamani (Esta)

Utangulizi (Somo la 4)

Karibu tena! Tunakaribia kutamatisha "Kustahimili msituni". Je, timu zetu zitajitolea iwezekanavyo? Wiki hii timu zetu zilianza safari inayofana, lakini hawakudhani wangefurahia sana. Sasa inakaribia kutamatika, lakini ninahisi, leo itakuwa nzuri zaidi.

Wiki hii tunajifunza sisi ni nani katika Yesu Kristo, na leo ni maalum zaidi. Leo tutaona kwamba kwa uhakika tumekubalika katika familia ya Mungu! Yesu Kristo ananifanya kuwa sehemu ya familia yake! (Elezea fungu la leo la Biblia: Yohana 10: 27-28) Katika safari za Bogli, anakutana na mashambulizi, na natumaini atastahimili. Halafu tutafungua Biblia zetu na kuona jinsi Esta alivyoshinda dhidi ya mashambulizi kutoka kwa Hamani, kwa neema na rehema za Mungu. Katika ufundi wetu, tutatengeza fremu ya picha na kuipeleka nyumbani, na wakati wa vitafunio tutatengeneza taji la Esta! Esta alitosheka kujua kwamba yeye ni mwana wa Mungu. Hebu sote tuseme pointi kuu ya leo, "Nina uzima wa milele mbinguni kama mtoto wa Mungu." Mwishowe, mimi na wewe tutakuwa na uhakika kwamba tutastahimili kuishi msitu huu wa maisha, na sisi pia tuna nafasi ya kuwa sehemu ya familia ya Mungu!

Wanyama (Somo la 4)

Simbamarara anafanya mashambulizi na mbwa mwitu anasaidia.

Timu (Somo la 4)

Hakikisha kila timu imefanya mazoezi kwa ajili ya uwasilishaji katika siku ya kesho. Inafaa kujumuisha shangilio, mapambo au bendera, na salamu kwa umati wa watu.

Fungu la Biblia (Somo la 4)

"Kondoo wangu waisikia sauti yangu; nami nawajua, nao wanifuata. Nami nawapa uzima wa milele; wala hawatapotea kamwe; wala hakuna mtu atakayewapokonya katika mkono wangu. " Yohana 10: 27-28

Mchezo wa Kuigiza (Somo la 4)

Kwa mara nyingine tena kengele ya Bogli inalia, anaamka na kuketi polepole, na kujinyoosha. Bogli anagundua kwamba bado amelowa maji kwa sababu mvua ilinyesha.  Ah hapana! Angefunika jeep alipokwenda kulala jana usiku! Baada ya kula kiamsha kinywa cha nafaka anayoipenda, anavaa koti la kujikinga na mvua na kuelekea shuleni kukiendelea kunyesha. Njia yake ya kawaida itamfanya alowe maji sana kabla ya kufika shuleni, hivyo anazumgumza na watoto vile ambavyo atachukua njia nyingine salama kupitia ndani ya msitu, hivyo atajikinga na mvua. Shida ni kwamba kuna simbamarara katika njia ile! Anachukua simu yake na kuangalia. Kwa uhakika leo asubuhi, kuna simbamarara ambao tayari wameweka picha zao katika Facebook wakiwa ndani ya msitu. Lakini Bogli anaamua kupita. Wakati Bogli anaingia sehemu iliyo na simbamarara, anagundua kwamba ni rahisi kuonekana kwa sababu ngozi yake haina mistarimistari. Wakati huo huo, simbamarara anamrukia na kunguruma. Mashambulizi ya moja kwa moja kutoka simbamarara yanamshtua, hivyo Bogli anachukua tope kutoka kwa kinamasi, na kujipaka kama mistari katika ngozini mwake. Sasa anadhani hataonekana. Haraka, mbwa mwitu anamwona Bogli akiwa na mistari ya matope! "Hustahili kuskia mpweke Bogli," anasema, "Haijalishi kwamba huna mistari ngozini yako kama simbamarara. Sio lazima uwe mmoja wa simbamarara, kwa sababu Yesu Kristo amekufanya uwe sehemu ya familia yake! " Bogli anaosha mistari katika kinamasi na pamoja na mbwa mwitu wanaenda mbali na simbamarara. Halafu tena mguu wa Bogli unakwama katika matope, na hawawezi kujitoa. Wanajaribu hili kwa muda, na kisha wanafaulu. Wakikaribia kufika shuleni, mbwa mwitu anamwelezea Bogli yote kuhusu Yesu Kristo ambaye alilipia matendo yake mabaya. Huku wakitembea, mbwa mwitu anaelezea Bogli kuhusu wokovu naye anaomba na kusema, "Mimi nina maisha ya milele mbinguni kama mtoto wa Mungu! Yesu Kristo amenifanya kuwa sehemu ya familia yake. " Kwa mara nyingine tena, Bogli anafika shuleni kwa wakati.

Darasa la Pango (Somo la 4)

Shambuli kutoka kwa Hamani (Esta)

Ukieleza kila sehemu ya hadithi ya Biblia, hakikisha wanafunzi wanachora picha iliyoonyeshwa. Ukieleza kila sehemu ya hadithi ya Biblia, hakikisha wanafunzi wanachora picha iliyoonyeshwa.

1. Malkia Vashti aliondolewa katika nafasi yake kwa sababu ya kumuasi Mfalme Xerxies. Esta alichaguliwa kuchukua nafasi ya yake. Alikuwa ametoka katika familia maskini katika ufalme na alikuwa na umri wa miaka 14 tu.

Picha ya 1: Chora Esta, msichana anayefanana na binti mfalme

2. Hamani alikuwa waziri mkuu wa mfalme, mtu wa maana sana katika ufalme mkubwa.  Alikuwa na kiburi sana na mfalme akaamuru kila mtu kumuinamia anapopita karibu nao. Mordekai alikuwa Myahudi, na aliamua atamuinamia Mungu pekee, na sio Hamani.  Hili lilimkasirisha sana.  Hamani alikasirika kiasi kwamba hakuamua kuua Mordekai tu, lakini pia Wayahudi! Akamdanganya mfalme kuifanya sheria na kuadhibu Wayahudi wote.

Picha ya 2: Watu wamepiga magoti wameinama

3. Vivyo hivyo, Mungu alitupa amri au sharia 10 za kufuata. Ikiwa hatutatii amri zile 10, inamaanisha tunapaswa kuadhibiwa. Mimi na wewe kwa kweli hatuwezi kufanikiwa kufuata kila amri kwa wakati wote.

Picha ya 3: Mhimili na bango la sheria.

4. Esta alipanga milo 3 maalum kwa mfalme na kumweleza hatari iliyowakabili yeye na Wayahudi wote.  Ingawa Esta alihatarisha maisha yake alipozungumza na mfalme, ujasiri wake uliwaokoa watu kutokana kuuawa. Yesu Kristo alipiga hatua na kutengeneza njia ili tusiadhibiwe kwa ajili ya dhambi zetu. Alikufa kwa ajili yetu na kwa ajili ya kila mtu ambaye ameenda kinyume na amri zote.

Picha ya 4: Meza na chakula maalum juu yake. 

5. Kama Esta, ikiwa unataka kuokolewa, lazima umweleze Mungu, ambaye ndiye Mfalme halisi, kuhusu hatari yako. Unaweza kusema maneno haya baada yangu au kusema maneno yako mwenyewe.

Picha ya 5: Chora picha yako ukizungukwa na familia yako ya Kikristo.

"Ee Mungu, najua kwamba mimi ni mwenye dhambi.  Najua kwamba ulimtuma Yesu kuwa mwokozi wangu.  Alikufa msalabani ili kama adhabu kwa ajili ya dhambi zangu.  Tafadhali nisamehe, na uingie maishani mwangu na kunibadilisha.  Tafadhali niongoze na unisaidie kukufuata kwa muda wote wa maisha yangu.  Asante kwa kuniokoa na kunifanya mmoja wa familia yako.  Asante kwa kunipeleka mbinguni wakati nitakapofariki ili kuishi nawe.  Katika Jina la Yesu, Amina. "

Maoni

Soma chaguo zote mbili kwa sauti ya juu. Wazo la kutoa "maoni" ni kuwafanya wanafunzi kufikiri, kwa hivyo hakikisha pande zote mbili zinakaa kuaminika. Soma chaguzi mbili kwa namna ambayo zitaonekana kama majibu sahihi. Ukitaka, unaweza pia kutumia stika kwa kupiga kura. Jaribu usioneshe jibu sahihi, lakini uwahimize wafikiri wenyewe.

Swali: Je, Esta alifanya jambo nzuri au alikosea?

Ni vizuri kwenda kwa kiongozi wa nchi na kujaribu kubadilisha sheria.  Ni sawa kutumia njia yoyote unaweza kupata upendeleo, jinsi Esta alifanya na chakula.

Ni vizuri kukubali sheria na kuzifuata bila kujali matokeo yake.  Ni vibaya kupata upendeleo ukitumia chakula na kisha kuomba sheria zibadilishwe.

Tutashambuliwa katika maisha yetu, jinsi ilivyofanyikia Esta. Lakini tunaweza kuwa na ujasiri kwamba mashambulizi haya hayatatuumiz milele kwa sababu kama watoto wa Mungu, tuna uzima wa milele kule mbinguni. "Nina uzima wa milele mbinguni kama mtoto wa Mungu! Yesu Kristo amenifanya sehemu ya familia yake.

Safari katika Biblia (Somo la 4)

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao.

Majibu

(Majibu ya kitabu cha wastani yanaweza kupatikana kwa kutumia majibu rahisi na ngumu.)

Mkahawa wa Tropiki (Somo la 4)

Taji la Esta

Chaguo la 1:  

Viungo:

Vikombe vya Karatasi

Vitafunio vya kujaza kikombe: Chipsi, Vitafunio vya nafaka au 'Cheetos', Matunda, Kuki

Maagizo:

Tayarisha vikombe kwa kukata pembetatu ili kutengeneza taji.

Wazo: Ruhusu watoto kurembesha vikombe vyao au kuzipamba kabla ya kuzijaza na vitafunio.

Chaguo 2: Tikiti maji imekatwa katika mfano wa taji

Viungo:

•           Sahani kwa ajili ya wanafunzi

•           Matunda yaliyotayarishwa: Chochote kinachopatikana katika eneo lako

•           Mawazo: Tikitimaji, Kantalupe, Ndizi, Zabibu, Pichi, Mashimelo, Buluuberi, Stroberi, Nanasi

Maagizo:

Kata tikitimaji na kuweka shimo katikati, ukitumia tunda kama sehemu ya vitafunio. Kata kipande kidogo katika sehemu ya chini ya tikitimaji ili kuiwezesha kusimama katika meza bila kuanguka.

Jaza sheli ya tikitimaji na baadhi ya matunda uliochagua.

Michezo ya Kinamasi (Somo la 4)

Kuvuka pango

Kwa mchezo huu, unahitaji mifuko mikubwa ya plastiki au gazeti na mkanda. Funga pamoja mifuko ukitumia ukanda kiasi cha urefu unaotaka, ukiunganisha pamoja ili kutengeneza handaki. Tengeneza hadaki uwezavyo kwa ajili ya timu.

Kila timu inaingia kwenye pango na kupita ndani mpaka mwisho. Timu ya kwanza kufanikiwa kupita handaki hadi mwisho ndio watakuwa washindi.

Ili kuifanya ya kuvutia zaidi, tundika karatasi "mawe" au "miti" kama vikwazo ili kupita handaki kusisimue zaidi.

2. Mbio za Majani

Kila mtoto atahitaji jani la mti wowote na mrija, weka alama katika sehemu ya ardhi ambapo majani ya kila timu itaanguka, kila timu inapaswa kujua kiasi cha majani watakayokuwa nayo. Unaposikia ishara ya kuanza, kundi zima linapaswa kutupa jani angani nakupuliza mrija kuelekea msitari wa kumalizia. Majani mengi yatakwenda kwa timu pinzani, hivyo watoto wanapaswa kuhakikisha majani yao yanaanguka tu katika sehemu zao. Atakayekuwa na majani mengi katika sehemu yake, ndiye msindi, hata kama majani ilitoka kwa timu nyingine.

Ufundi wa Maporomoko ya Maji (Somo la 4)

Fremu ya Picha ya Simbamarara

Chapisha na upatie kila mwanafunzi:

Fremu 1 ya umbo wa kichwa cha simbamarara

Seti 2 za meno

Macho 2

Agiza wanafunzi kurembesha na kukata sehemu ya kichwa cha simbamarara.

Macho kidogo inayochezacheza (au miduara yoyote kwa macho) inagudishwa katika sehemu yake.

Mwisho, gundisha meno upande nyuma wa kichwa cha simbamarara. Kama unaweza, piga picha, zichapishe, na kuweka picha katika mdomo wa simbamarara!

Hitimisho (Somo la 4)

Watu wanatushambulia wakati tunapambana na msitu huu unaoitwa "maisha" jinsi Esta alivyoshambuliwa na Hamani.  Lakini hatuhitaji kuogopa wakati tu sehemu ya familia ya Mungu. Wakati wengine wanajifanya kukuunga mkono, daima Yesu atakuwa nawe! Kwa kweli, jinsi wengi wenu walivyoomba leo, tunaweza kuwa na uhakika kwamba sisi tu sehemu ya familia yake wakati tunapoomba na kumsihi Yesu akae nasi. Na kama fungu letu la Biblia linavyosema, tunapokuwa wa Mungu, hakuna mtu anayeweza kutunyakua kutoka kwa mkono wake. Hebu sote tuseme pointi kuu ya leo ... "Nina uzima wa milele mbinguni kama mtoto wa Mungu."  Rudi kwenye VBS (Shule ya Likizo ya Biblia) kesho, kwa siku nyingine ya kusisimua ya "Kustahimili msituni" ambapo tutasuhudia timu ambayo ina uwezo kucheza, kustahimili na kushinda!

Somo la 5

Yesu Kristo Ananifanya niwe na Ujasiri

Pointi Kuu (Somo la 5)

Naweza kushinda hofu hata wakati mambo yanaonekana magumu.

Somo la Biblia (Somo la 5)

Goliathi anatishia (1 Samweli 17)

Utangulizi (Somo la 5)

Tunapatikana MOJA KWA MOJA kwa ajili ya ukomo wa msimu "Kustahimili msituni". Kila mtu amefika hapa, kuanzia Bogli na wanyama na wawakilishi kutoka timu zote. Tumerudi kwa ajili ya siku hii ya mwisho na kuhitimisha msimu uliokuwa wa kusisimua, na itakuwa nzuri hivi. Je, una uwezo wa kufaulu? Sawa, jiunge ili kufurahia, tuma maoni katika Twitter, hashtag "surviving the jungle", na utueleze maoni yako. Itakuwa siku ya furaha!

Kila siku mimi na wewe tunakabiliwa na hofu, lakini tukiwa na Yesu Kristo, tunaweza kushinda hofu hizo hata wakati mambo yanaonekana magumu. (Elezea fungu la leo la Biblia: Yoshua 1: 9) Naam, hebu tuharakishe na kuanza siku, ili tuweze kumwona Bogli, tujifunze kuhusu Daudi na Goliathi, na kupata vitafunio vizuri, na kufanya shughuli za ufundi na michezo!

Hebu sote tuseme kwa pamoja pointi kuu ya leo, "Naweza kushinda hofu hata wakati mambo yanaonekana magumu."

Mwishowe, mimi na wewe tunaweza kuwa na uhakika kwamba tutafaulu katika msitu huu wa maisha, wakati tunapogundua kwamba sisi ni wajasiri katika Bwana wetu, Yesu Kristo!

Wanyama (Somo la 5)

Mamba anatishia na panya anasaidia.

Timu (Somo la 5)

Kila timu inaweza kuja mbele na kuwasilisha kwa kundi nzima shangilio lao, mapambo yao na salamu. Tua uamuzi ni timu gani bora na kutaja mshindi.

Fungu la Biblia Verse (Somo la 5)

"Je! Si mimi niliyekuamuru?? Uwe hodari na moyo wa ushujaa; usiogope wala usifadhaike; kwa kuwa Bwana, Mungu wako, yu pamoja nawe kila uendako. "Yoshua 1: 9

Mchezo wa Kuigiza (Somo la 5)

Mlio, mlio, mlio ... na mara nyingine tena kengele inalia wakati Bogli amelala katika jeep, lakini analalamika na kukatiza kitufe. Kisha simu yake inalia na anaruka nje ya jeep akiwa macho. Rafiki yake, panya anaongea kwenye simu, na kumwomba waende kubembea na kumsaidia kwenda shule ya msitu. Bogli anakubali, lakini itambidi aharakishe kula kifungua kinywa chake cha nafaka anayoipenda kabla ya kuanza mwendo wa kwenda kumchukua rafiki yake panya. Ikiwa hataharakisha, wote watachelewa! Bogli anapofika, panya tayari ana keki, na kumshangaza kwa kuipachika keki katika uso wake! Wanacheka pamoja na kusafisha uso wa Bogli, kisha wanaanza kuimba huku wakitembea wakielekea katika kinamasi. Oh hapana! Tutawezaje kuvuka kinamasi?? Wanapata mtumbwi katika ukingo wa kinamasi, wanapanda, na kuanza kuukasia. Kisha ghafla, wanaanza kusikia sauti ya chini ya mngurumo, na wanaanza kuangalia ni mnyama yupi. Panya anaona wa kwanza ... MAMBA! Panya anamtia moyo Bogli awe na ujasiri. Mamba anaanza kuwafukuza huku wakikasia haraka wawezavyo. Wote wawili wanapiga kelele kwa wakati mmoja, NIKO NA HOFU! Mamba anaendelea kukaribia na Bogli anaona kwamba itakuwa vigumu kufikia upande wa pili kabla ya mamba hajawapata. Bogli amesahau kabisa kwamba alikuwa anachelewa kufika shuleni, na sasa anaanza kuhofia kwamba atakuwa chakula cha mamba! Panya alijaribu kumkumbusha Bogli kuwa mjasiri, lakini Bogli hangeskia kwa sababu ya mayowe yake. Kisha Bogli anakumbuka rafiki yake, dubu! Akakamata simu yake, na kumtumia dubu ujumbe kwa haraka. Sasa mamba alikuwa amekaribia sana, na wakati taya zake zilikuwa karibu kuuma mtumbwi, dubu akafika katika ukingo wa kinamasi na kunguruma kwa sauti kubwa kiasi kwamba kinamasi kizima kikatingika! Mamba akaingiwa na uoga na kutoroka akiogelea. Kila mtu anashangilia kwa sauti kwa sababu kisichowezekana kimewezekana! Bogli anasema kwa sauti, Naweza kushinda hofu hata wakati mambo yanaonekana magumu. !!!! Yesu Kristo ananifanya mjasiri! " Baada ya kufika salama upande wa pili, wakapiga selfi kwa karaka, na kisha wakaharakisha kwenda shuleni. Wakti huu Bogli alidhani kwa uhakika atachelewa, lakini walifika katika shule ya msitu, kabla tu ya kengele kulia. Mambo yasiyowezekana yanazidi kuwezekana! Bogli, hata katika udhaifu wake, ameweza kufika shuleni kwa wakati kila siku katika wiki hii! Naweza kushinda hofu hata wakati mambo yanaonekana magumu. Yesu Kristo ananifanya mjasiri! Usiku huo alisherehekea kabla ya kwenda kulala katika jeep yake.

Darasa la Pango (Somo la 5)

Goliathi Atishia (1 Samweli 17)

Ukieleza kila sehemu ya hadithi ya Biblia, hakikisha wanafunzi wanachora picha iliyoonyeshwa. Ukieleza kila sehemu ya hadithi ya Biblia, hakikisha wanafunzi wanachora picha iliyoonyeshwa.

1. Daudi ni kijana mdogo aliye na ndugu 7 wakubwa. Baba yake amempa kazi ya kuangalia na kulisha kondoo.  Siku moja baba yake akamwagiza kwenda katika uwanja wa vita ambapo ndugu zake 3 walikuwa wakitumikia jeshi la Sauli na kuwapeleka chakula na zawadi ya jibini 10 kwa kamanda wa jeshi.

Picha ya 1: Mkoba umejazwa na mikate na jibini na chakula.

2. Goliathi alikuwa mtu mrefu (urefu wa mita 3, 9'9"!) na shujaa wa jeshi la Wafilisti.  Alitamka matusi na kutishia kila mtu, na kuwatia hofu Waisraeli wote. Badala ya kuhusisha majeshi yote ya pande mbili ili kupambana na kusababisha maafa mengi, Wafilisti wakaamua kuruhusu mtu mmoja aweze kupambana na Goliathi. Mshindi atakuwa msindi wa taifa lote kwa ujumla katika vita. 

Picha ya 2: Mwanajeshi aliye na Hofu

3. Wakati Daudi alipokuwa akipeleka vitu ambavyo babake alimwagizia akasikia kelele na vitisho kutoka kwa Goliathi. Daudi hakutishwa na Goliathi kwa sababu alijua Mungu alikuwa upande wa Israeli.  Daudi akatangaza kwamba ako tayari kujiunga na jeshi ili akapigane na Goliathi.  Wakati Sauli alisikia habari kuhusu ujasiri wa Daudi akaagiza aende kwake.  Akamwambia Daudi kuwa alikuwa mdogo sana kushindana na Goliathi.  Zaidi akasema kuwa tayari Goliathi alikuwa mwanajeshi kwa miaka mingi wakati Daudi hakuwa hata na mafundisho ya vita.

Picha ya 3: Mfalme Sauli

4. Daudi alipaswa kuthibitishia Mfalme Sauli kwamba alikuwa na ujasiri.  Akamsimulia jinsi alivyowauwa dubu na simba waliokuwa wanajaribu kuwinda kondoo wake.  Lakini hoja iliyovutia sana ilikuwa hii: "Bwana aliyeniokoa na makucha ya simba na kutoka katika makucha ya dubu, ataniokoa kutoka mkononi wa Mfilisti huyu."  Alikuwa na ujasiri ingawa ilionekana kama haiwezekani, kwa sababu alijua Mungu alikuwa upande wake.  Pia tunaweza kuwa wajasiri na kukabiliana na hali ngumu kwa sababu tunajua Mungu yu pamoja nasi!

Picha ya 4: Simba na dubu

5. Mfalme Sauli akaamua kumuaminia Daudi kupambana na Goliathi akiwakilisha taifa nzima la Israeli. Akampa Daudi silaha zake bora, kofia, na upanga. Lakini ilikuwa nzito kwake kiasi kwamba hangeweza kutembea. Akaamua kutotumia vifaa vyovyote vya vita na badala yake kutumia kitu kimoja alichotumia wakati alipokuwa akiwachunga kondoo. Alijua kwamba ikiwa atashinda, itatoka kwa Mungu na siyo kutokana na nguvu, ujuzi, au vifaa vya vita. Akachukua mawe 5 na kombeo lake, akaenda kupigana na Goliathi. Jiwe alilotupa likagonga Goliathi katika kichwa na akaanguka na kufa. Daudi alikuwa na ujasiri kwa sababu alijua kwamba kwa Mungu, mambo yote yanawezekana!

Picha ya 5: Kombea na Mawe 5 iliyolainishwa

Maoni

Soma chaguo zote mbili kwa sauti ya juu. Wazo la kutoa "maoni" ni kuwafanya wanafunzi kufikiri, kwa hivyo hakikisha pande zote mbili zinakaa kuaminika. Soma chaguzi mbili kwa namna ambayo zitaonekana kama majibu sahihi. Ukitaka, unaweza pia kutumia stika kwa kupiga kura. Jaribu usioneshe jibu sahihi, lakini uwahimize wafikiri wenyewe.

Swali: Je, ilikuwa vizuri kwa Daudi kuongea na kujitolea kupigana na Goliathi?

Daudi hakupaswa kujitoea kuwa mwanajeshi pekee wa kupambana na Goliathi.  Kama hangekuwa na nguvu ya kutosha taifa lote la Israeli lingepoteza vita na kuwa watumishi wa Wafilisti.  Hatari ilikuwa kubwa mno.

Daudi alijua kwamba ukubwa na nguvu, umri na uzoefu hazikujalisha kwa sababu ya vita ni vya Mungu. Alikuwa na haki ya kujitolea tangu hakuna mwanajeshi mwingi alikuwa amefanya hivo.

Katika maisha yangu, watu wengi watanitania na kutishia kunidhuru, kama Goliathi alivyomtania na kumtisha Daudi. "Naweza kushinda hofu hata wakati mambo yanaonekana magumu." Yesu Kristo ananifanya mjasiri.

Safari katika Biblia (Somo la 5)

Karibu kwenye mto ambao tunasafiri Biblia katika mtumbwi! Fanya wanafunzi kutaja mada ya somo la siku, kauli mbiu na mstari wa kumbukumbu. Halafu, wapatie vitabu vya mwanafunzi, na uwahimize kuanza na mzingile uliofichwa. Mwishowe, wanafunzi watafanya shughuli 2 katika vitabu vyao, na kutia rangi kurasa zao. 

Majibu

(Majibu ya kitabu cha wastani yanaweza kupatikana kwa kutumia majibu rahisi na ngumu.)

Mkahawa wa Tropiki (Somo la 5)

Mfuko wa Silaha za Daudi

Viungo:

Mkate wa mahindi wa tortilla au mkate bapa (1 kwa kila mwanafunzi)

Vitafunio vya mviringo, 5 kwa kila mwanafunzi

Mapendekezo: Zabibu, pipi, mipira ya jibini, vitafunio vyovyote vya mviringo.

Maagizo:

Unaweza kupasha joto mkate wa tortilla au mkate bapa ili kuulainisha uwe rahisi kuchukua umbo la mfuko.

Ruhusu kila mwanafunzi kuchukua mipira 5 ya vitafunio na kuiweka katika tortilla yao na kuizunguka mipira ndani ya tortilla kama mfuko wa silaha za Daudi ulio na mawe 5 yaliyolainishwa.

Usiruhusu wanafunzi kutupa "mawe" yao kwa wanafunzi wengine kwa kuwa wao hawana urefu wa futi 9.

Michezo ya Kinamasi (Somo la 5)

1. Kuleta Ndovu Nyumbani

Tengeneza makundi ya watoto watano. Watoto wanne wanabeba huyo mwingine ("ndovu") kila mmoja akishika mguu au mkono. Weka chungwa au tunda la mduara juu ya tumbo la "ndovu".

Tembea hadi mstari wa kumalizia bila kuangusha tunda. Ikiwa tunda litaanguka, timu inapoteza. Timu ya kwanza kufika bila kuangusha tunda wanakuwa washindi.

2. Beba Maji hadi Mjini

Tengeneza mistari miwili mirefu ya watoto. Patia kila mwanafunzi kikombe kitupu cha plastiki. Jaza kikombe cha kwanza katika mstari huo. Halafu bila kuangalia, juu ya kichwa chake anapaswa kuweka maji hayo katika kikombe cha mtu aliye nyuma yake. Mtoto wa pili anaweka maji kwa wa tatu, nk timu ambayo ina maji zaidi katika kikombe cha mwisho ndio washindi.

Ufundi wa Maporomoko ya Maji (Somo la 5)

Kinyago cha Mamba

Chapisha na kupatia kila mwanafunzi:

Kinyago 1 cha mamba

Seti 1 ya meno ya mamba

Kipande 1 cha utepe cha sentimita 50

Macho 2

1. Agiza wanafunzi kurembesha na rangi na kukata kinyago. (Walimu wanaweza kujitolea kuweka mashimo katika utepe katika upande wa kinyago ili yasiwe karibu sana na kingo ili kuzuia kuraruka kwa urahisi.)

2. Onyesha wanafunzi jinsi kugundisha macho kubwa nyuma ya kinyago kwa muonekano wima.

3. Halafu, gundisha meno ya mamba katika sehemu ya nyuma ya kinyago, na chukua muda kutengeneza meno katika umbo la kwenda juu na chini.

4. Mwisho, funga utepe katika upande mmoja wa kinyago na kuurekebisha ili kuingiana na kichwa cha mtoto kabla ya kufunga katika upande mwingine.

Hitimisho (Somo la 5)

Watu watajaribu kututishia, kama Goliathi alivyowatishia watu wa Mungu, na Bogli alivyotishwa na mamba leo. Hata hivyo, kama Daudi, tunaweza kulitegemea jina la Bwana Yesu Kristo. Na kama fungu la Biblia linavyosema, tunaweza kuwa na nguvu na ujasiri kwa sababu Mungu apo pamoja nasi popote tuendapo. Hebu sote tuseme pointi kuu ya leo ... " Naweza kushinda hofu hata wakati mambo yanaonekana magumu."

Shukrani kwa kujiunga nasi wiki hii kwa ajili ya " msituni" ambapo kwa pamoja tumegundua jinsi ya kushinda hofu, dhambi na mashambulizi na kujawa na ushujaa, wema na nguvu! Katika safari hii ya msituni, tumefurahia tukiwa pamoja huku tukijifundisha sisi ni nani katika Yesu Kristo! Kila mmoja wetu ameacha kila kitu nyumbani kwao, kuja kanisani na kujiunga na safari hii, ambayo bila shaka imebadilisha maisha yetu milele. Asante kwa kuwa sehemu ya wiki hii maalum.

Tukutane tena wakati mwingine kwa ajili ya msimu mpya wa "Kustahimili msituni!"